# Arxiu Municipal de Sant Just Desvern

L'Arxiu Municipal de Sant Just Desvern (AMSJD) és l'organisme responsable de la gestió, tractament i custòdia de la documentació generada per part de l'Ajuntament de Sant Just Desvern en l'exercici de les seves activitats i de documentació diversa amb valor històric.

## Sistema d'arxius

L'Arxiu Municipal de Sant Just Desvern està organitzat en dues seccions en funció de l'antiguitat de la documentació que custodien: la secció administrativa té cura de la documentació activa, i, tot i que també s'encarrega de la documentació semi-activa, quan passa el temps estipulat per normativa es diposita en la secció Històrica. La secció Històrica conserva, a més a més, documentació provinent de donacions i adquisicions.

## Història

L'Arxiu Municipal té els seus inicis al juliol de 1989. Va ser crear per la Regidoria de Cultura per no disposar d'un sistema modern d'organització i gestió de la documentació, així com l'interès del Consistori i d'entitats locals.

## Edificis i seus

La secció Històrica de l'Arxiu Municipal està ubicada a la Casa de Cultura de Can Ginestar. És una antiga masia d'ús agrícola documentada des de l'any 1403. Entre 1904 i 1905 es va encarregar un reforma completa de l'edifici, que va dur a terme l'arquitecte Marcel·lià Coquillat i Llofriu, en un estil modernista amb clares influències neogòtiques. Des de 1978 és propietat del consistori municipal i actualment acull una sala d'exposicions, la Biblioteca Municipal "Joan Margarit" i diversos serveis municipals, a més de la ja referida secció Històrica de l'AMSJD.
La secció Administrativa està ubicada en dependències de l'edifici de l'Ajuntament.

## Fons

La documentació que es troba a l'Arxiu Municipal de Sant Just Desvern ocupa uns 864 metres lineals.

### Quadre de fons i col·leccions de l'Arxiu Municipal de Sant Just Desvern
#### Fons de l'administració local

* Fons de l'Ajuntament de Sant Just Desvern (1720-2000)
* Administració General (1850-1996)
* Hisenda (1720-1996)
* Proveïments (1936-1939)
* Beneficència i Assistència Social (1804?-1869, 1936-1981)
* Sanitat (1804-1869, 1990)
* Obres i Urbanisme (1875-1994)
* Seguretat Pública (1964-1996)
* Assumptes militars (1769-1994)
* Població (1818-2000)
* Eleccions (1931 -1996)
* Instrucció Pública (1936-1996)
* Cultura (1965-1996)
* Serveis Agropecuaris (XIX i XX)
* Col·leccions Factícies (XIX i XX)

#### Fons d'institucions

* Creu Roja de Sant Just Desvern (1970-1995)
* Ràdio Desvern (1984-1994)

#### Fons d'associacions i fundacions

* Associació de Veïns St. Just (1964-1966)
* Penya Motorista San Justo Desvern (Anys 1960)
* Grupo Armonicista Sant Justo Desvern (1955-1959)
* Vídeo Produccions Vern (Lluís Ramban) (1974-2000)

#### Fons comercials i d'empreses

* Empresa de construcció Isidre Campreciós (1949-1950)
* Fotogravats TRAMA (1918-1976)

#### Fons Patrimonials

* Família Gelabert-Torné (1786-1947)

#### Fons personals

* Fons Col·lecció Quintana Cortès (1890-2000)
* Fons de Josep M. Domingo, publicista (1962-1987)
* Fons de Josep Lluís Solé, polític (1975-1985)

#### Col·leccions

* Cartells (1968 – 2000)
* 450 vídeos (1922 – 2000)
* 250 cintes de casset (1965 – 2001)
* Agrupació Sardanista Sant Just Desvern (1987 – 2001)
* Ateneu (SEAS, Audio Músic, Orfeó, Cor, Esbart, Xibeques...) (1924 – 2001)
* Club de Karts de Coixinets (1985 – 1999)
* Targetes i catàlegs de comerços i empreses (1990 – 2001)

### Àrea gràfica i cartogràfica

* Tipologia: cartells, catàlegs, fullets, mapes, plànols, postals, fulls voltants...
* Cronologia: s. XIX-XX
* Fons:
* Ajuntament de Sant Just Desvern (1850-2000)
* Josep M. Domingo (1962-1987)
* Col·leccions (1820-2000)

### Àrea d'imatge i so

* Suports: negatius en pel·lícula, còpies en paper, diapositives, CD, vídeos, cintes de casset i discos.
* Cronologia: s. XIX-XX
* Abast i temàtica: Local. Topografia, temes diversos, crònica local, entrevistes d'història oral i activitats de les diverses entitats i associacions.
* Nombre d'imatges fixes: 13.500 aprox.
* Nombre d'imatges en moviment: 450
* Nombre d'enregistraments sonors: 250
* Fons:
* Ajuntament de Sant Just Desvern (1960-2001)
* Fons d'imatges de Quintana Cortès (1900-2001)
* Fons d'imatges de Lluís Ramban i Jordà (1969-2001)
* Col·leccions (1877-2000)

### Reproducció de fons conservats en altres arxius

* Microfitxes de pergamins i documentació en paper de can Carbonell, segles xiii-XIX.
* Fotografies de pergamins de Can Cardona, segles XV-XVII.
* Fotocòpies de l'epistolari entre Daniel Cardona i Joan Casanovas i Maristany, 1939-1941.

### Biblioteca

* 830 volums.

### Hemeroteca

* Publicacions municipals (1950-2001): 4 capçaleres
* Publicacions locals (1934-2001): 8 capçaleres
* Publicacions comarcals (1988-2001): 7 capçaleres
* Retalls de premsa. L'Arxiu conserva notícies de premsa de forma discontínua des de finals del segle xix fins a l'any 1989, data a partir de la qual es guarden sistemàticament

## Instruments de descripció

Existeix una guia de l'Arxiu d'acord amb el quadre de classificació. Un inventari de les 3.125 unitats d'instal·lació existents en data 1 de gener de 2001 a l'Arxiu Municipal. I, finalment, uns catàlegs informatitzats de 10.500 imatges de les 15.500 existents a l'Arxiu, de 450 llibres existents a la biblioteca auxiliar i de 2.000 notícies de premsa.

## Serveis

L'Arxiu Municipal de Sant Just Desvern ofereix els serveis de:
* Servei de gestió documental,
* Serveis de consulta: l'accés és lliure, prèvia identificació personal i especificació del motiu de la consulta.
* Servei de reproducció: vinculat a les condicions de conservació i als drets d'explotació.
* Servei de difusió: articles, monografies, exposicions i cursets de coneixements.
* Servei educatiu: es poden fer visites educatives amb tota mena de grups, prèvia concertació. L'Arxiu té un dossier específic adreçat a nens i a nenes de 9 anys.
* Servei de referència: Informació documental i bibliogràfica de Sant Just, de la seva comarca i del parc de Collserola.
* Servei de captació i d'ingressos: és possible proposar la donació a l'Arxiu o la cessió en dipòsit, de documents, fotografies, publicacions i notícies de premsa que facin referència a Sant Just Desvern, a les seves entitats, a la seva gent, a les seves indústries, etc.
* Servei d'assessorament i suport: dirigit a tothom que vulgui fer qualsevol investigació, publicació, treball de curs, itinerari, mostra o exposició sobre Sant Just Desvern.

## Informació pràctica

Adreces
* Secció Històrica:
Can Ginestar, C/ Carles Mercader, 17. 08960 Sant Just Desvern.
* Secció Administrativa:
Ajuntament, Pl. Verdaguer, 2. 08960 Sant Just Desvern.
Pàgina web
* http://www.santjust.cat/arxiu/index.htm Arxivat 2011-09-04 a Wayback Machine.
Horaris d'atenció al públic
* Secció Històrica:
Dimarts i dijous, de 15.30 a 21 h, dissabtes de 9 a 14h (llevat dels mesos de juliol i agost)
* Secció Administrativa:
Dilluns, dimecres i divendres de 9 a 14
* Vacances d'estiu:
de 6 d'agost a 6 de setembre

## Notes

* ↑ AMIGÓ i BARBETA, Jordi. "L'Arxiu Històric Municipal de Sant Just Desvern". A: Miscel·lània d'Estudis Santjustencs, II (Sant Just Desvern, 1990), pàg. 5.
* ↑ DURAN i ALBAREDA, Montserrat. El Baix Llobregat. Guia d'arxius municipals i comarcals. Consell Comarcal del Baix Llobregat, 2002, pàg. 67-69
* ↑ DURAN i ALBAREDA, Montserrat. El Baix Llobregat. Guia d'arxius municipals i comarcals. Consell Comarcal del Baix Llobregat, 2002, pàg. 66.
* ↑ Arxiu Municipal de Sant Just Desvern <http://www.santjust.cat/arxiu/index.htm Arxivat 2011-09-04 a Wayback Machine.> [Consulta: 24 de novembre de 2011]

## Bibliografia seleccionada

* AMIGÓ i BARBETA, Jordi. "L'Arxiu Històric Municipal de Sant Just Desvern". A: Miscel·lània d'Estudis Santjustencs, II (Sant Just Desvern, 1990), pàg. 5-12.
* DURAN i ALBAREDA, Montserrat. El Baix Llobregat. Guia d'arxius municipals i comarcals. Consell Comarcal del Baix Llobregat, 2002, pàg. 66-69.

## Enllaços externs

* Arxiu Nacional de Catalunya Arxivat 2012-02-06 a Wayback Machine.
* Cercador d'Arxius Arxivat 2010-12-19 a Wayback Machine.
* Ajuntament de Sant Just Desvern Arxivat 2012-06-08 a Wayback Machine.